CELEX: 62013CN0645
Language: bg
Date: 2013-12-05 00:00:00
Title: Дело C-645/13: Преюдициално запитване, отправено от Juzgado de Primera Instancia de Barcelona (Испания) на 5 декември 2013 г. — Cajas Rurales Unidas, Sociedad Cooperativa de Crédito/Evaristo Méndez Sena и други

8.3.2014   
            
            
               BG
            
            
               Официален вестник на Европейския съюз
            
            
               C 71/7
            
         
      Преюдициално запитване, отправено от Juzgado de Primera Instancia de Barcelona (Испания) на 5 декември 2013 г. — Cajas Rurales Unidas, Sociedad Cooperativa de Crédito/Evaristo Méndez Sena и други
      (Дело C-645/13)
      (2014/C 71/12)
      Език на производството: испански
      
         Запитваща юрисдикция
      
      Juzgado de Primera Instancia de Barcelona
      
         Страни в главното производство
      
      
         Ищец: Cajas Rurales Unidas, Sociedad Cooperativa de Crédito
      
         Ответници: Evaristo Méndez Sena, Edelmira Pérez Vicente, Daniel Méndez Senas, Victoriana Pérez Bicéntez
      
         Преюдициални въпроси
      
      
                  1.
               
               
                  Трябва ли да се приеме, че не се предоставят подходящи и ефективни мерки за предотвратяване на употребата на неравноправни клаузи в договори, сключени между потребители и продавачи или доставчици и не се зачита правото да се сезират компетентните съдебни органи, които да решат дали клаузите на договора, изготвени с цел общо използване са неравноправни, и да предприемат подходящи и ефективни мерки по преустановяване на продължаваща употреба на подобни клаузи, когато законодателството на държава членка не предвижда възможност за обжалване пред по-горна инстанция при отхвърляне на искането за неприлагане на неравноправна договорна клауза в производство по принудително изпълнение върху ипотекиран имот?
               
            
                  2.
               
               
                  При утвърдителен отговор на предходния въпрос, с оглед постигане на подходяща и ефикасна защита на потребителите от неравноправни клаузи, националната юрисдикция може ли служебно да разреши на потребителя по-горна инстанция да преразгледа решението на първоинстанционния съд, с което се отказва неприлагането на договорна клауза, за която се твърди, че е неравноправна?